Na podlagi 43. člena Zakona o raziskovalni in razvojni dejavnosti (Uradni list RS, št. 22/06 – uradno prečiščeno besedilo, 61/06 – ZDru-1, 112/07, 9/11, 57/12 – ZPOP-1A in 21/18-ZNOrg), 16. in 35. člena Sklepa o ustanovitvi Javne agencije za raziskovalno dejavnost Republike Slovenije (Uradni list RS, št. 123/03 in 105/10) in po predhodnem soglasju ministra za izobraževanje, znanost in šport, št. 007-189/2018/25 z dne 23. 11. 2018 je Upravni odbor Javne agencije za raziskovalno dejavnost Republike Slovenije na 7. seji dne 5. 12. 2018 sprejel

**P R A V I L N I K   
o spremembah in dopolnitvah Pravilnika o raziskovalnih nazivih**

1. člen

V Pravilniku o raziskovalnih nazivih (Uradni list RS, št. 126/08, 41/09, 55/11, 80/12, 4/13-popr., 5/17 in 31/17) se v 6. členu:

* v 1. točki prva alineja spremeni tako, da se glasi: »- izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven,«;
* v 2. točki prva alineja spremeni tako, da se glasi: »- magisterij znanosti, ki je v skladu z zakonom, ki ureja slovensko ogrodje kvalifikacij, uvrščen na 9. raven,«;
* v 3., 4., 5. in 6. točki prva alineja spremeni tako, da se glasi: »- izobrazba, pridobljena po študijskem programu tretje stopnje, oziroma izobrazba, ki ustreza ravni izobrazbe, pridobljene po študijskem programu tretje stopnje, in je v skladu z zakonom, ki ureja slovensko ogrodje kvalifikacij, uvrščena na 10. raven,«.

2. člen

V 11. členu se:

* v 1., 2. in 3. točki prva alineja spremeni tako, da se glasi: »- izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven,«;
* v 4. točki prva alineja spremeni tako, da se glasi: »- izobrazba, pridobljena po študijskem programu tretje stopnje, oziroma izobrazba, ki ustreza ravni izobrazbe, pridobljene po študijskem programu tretje stopnje, in je v skladu z zakonom, ki ureja slovensko ogrodje kvalifikacij, uvrščena na 10. raven,«, v četrti alineji pa se črta besedilo »na ustreznem delovnem mestu«;
* v 5. točki prva alineja spremeni tako, da se glasi: »- izobrazba, pridobljena po študijskem programu tretje stopnje, oziroma izobrazba, ki ustreza ravni izobrazbe, pridobljene po študijskem programu tretje stopnje, in je v skladu z zakonom, ki ureja slovensko ogrodje kvalifikacij, uvrščena na 10. raven,«, v peti alineji pa se črta besedilo »na ustreznem delovnem mestu«;
* v 6. točki prva alineja spremeni tako, da se glasi: »- izobrazba, pridobljena po študijskem programu tretje stopnje, oziroma izobrazba, ki ustreza ravni izobrazbe, pridobljene po študijskem programu tretje stopnje, in je v skladu z zakonom, ki ureja slovensko ogrodje kvalifikacij, uvrščena na 10. raven,«, v šesti alineji pa se črta besedilo »na ustreznem delovnem mestu«.

3. člen

V 12. členu se v 1. točki v podtočki b. besedilo »obdobje od zadnje izvolitve« nadomesti z besedilom »obdobje zadnjih petih let«.

4. člen

V 15. členu se:

* v 1., 2., 3. in 4. točki prva alineja spremeni tako, da se glasi: »- izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven,«;
* v 5. točki prva alineja spremeni tako, da se glasi: »- izobrazba, ki je v skladu z zakonom, ki ureja slovensko ogrodje kvalifikacij, uvrščena na 9. raven,«;
* v 6. točki prva alineja spremeni tako, da se glasi: »- izobrazba, pridobljena po študijskem programu tretje stopnje, oziroma izobrazba, ki ustreza ravni izobrazbe, pridobljene po študijskem programu tretje stopnje, in je v skladu z zakonom, ki ureja slovensko ogrodje kvalifikacij, uvrščena na 10. raven,«.

5. člen

V prvem odstavku 19. člena se v prvi alineji za besedo »leta« doda besedilo »oziroma 5 let, če ima v skladu z zakonom, ki ureja visoko šolstvo, naziv predavatelj ali višji predavatelj«.

6. člen

Tretji odstavek 21. člena se spremeni tako, da se glasi:

»Število znanstvenih svetnikov v javnih raziskovalnih zavodih (v nadaljnjem besedilu: JRZ) praviloma ne presega 20 % vseh raziskovalcev z znanstvenimi nazivi starejših raziskovalcev (znanstveni svetnik, višji znanstveni sodelavec in znanstveni sodelavec), ki imajo sklenjeno pogodbo o zaposlitvi v tem JRZ vsaj v obsegu 80 % polnega delovnega časa. Kadar bi nova izvolitev pomenila preseganje tega deleža, mora JRZ za to pridobiti predhodno soglasje upravnega odbora JRZ.«.

**PREHODNA IN KONČNA DOLOČBA**

7. člen

Raziskovalcem, ki so bili izvoljeni v raziskovalni naziv višji razvojni sodelavec pred uveljavitvijo tega pravilnika, izvolitev velja do izteka njene izvolitve.

8. člen

Ta pravilnik začne veljati naslednji dan po objavi v Uradnem listu Republike Slovenije.

Št. 007-4/2018-3

Ljubljana, dne 5. 12. 2018

EVA 2018-1647-0001 Prof. dr. Rado Bohinc,

predsednik

Upravnega odbora ARRS